KTC วิ่งอีก 4% โบรกฯ แนะซื้อเป้า 76 บ. ชี้ศก.ฟื้น หนุนกำไรทั้งปีโตต่อ
KTC วิ่งอีก 4% ราคาแตะ 63.25 บ. ด้วยมูลค่าซื้อขาย 1.27 พันลบ. “บล.แลนด์ แอนด์ เฮ้าส์” แนะนำ “ซื้อ” ให้เป้า 76 บ. ชี้เศรษฐกิจ-ท่องเที่ยวฟื้น หนุนกำไรทั้งปีโตต่อ
KTC วิ่งอีก 4% ราคาแตะ 63.25 บ. โบรกฯ แนะซื้อเป้า 76 บ. ชี้เศรษฐกิจ-ท่องเที่ยวฟื้น หนุนกำไรทั้งปีโตต่อ
2 ก.พ. 2565

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ล่าสุด ณ เวลา 14:58 น. อยู่ที่ 63.25 บาท บวก 2.50 บาท หรือ 4.12% สูงสุดที่ 63.50 บาท ต่ำสุดที่ 61.25 บาท ด้วยมูลค่าซื้อขาย 1.27 พันล้านบาท

ทั้งนี้บล.แลนด์ แอนด์ เฮ้าส์ ระบุในบทวิเคราะห์ว่า คาดเศรษฐกิจปี 2565 จะเติบโตขึ้นกว่าปีก่อน การฟื้นตัวของภาคท่องเที่ยว รวมถึงผลิตภัณฑ์ใหม่ๆ ที่จะเร่งรุกในปีนี้ พร้อมทั้งความร่วมมือที่เข้มข้นมากขึ้นกับ KTB น่าจะยังทำให้กำไรทั้งปี 2565 ของ KTC เติบโตดีขึ้นเป็นลำดับ ขณะที่ราคาปัจจุบันปรับลงมามาก ทำให้ valuation จูงใจ แนะซื้อ ราคาเป้าหมายที่ 76 บาท